laion/Wikipedia-Exotic huggingface dataset:
Cartoon Wars Part I

Cartoon Wars Part I — ამერიკული ანიმაციური სერიალის სამხრეთის პარკის მეათე სეზონის მესამე ეპიზოდი, რომელიც პირველად აშშ-ში, ტელეარხ Comedy Central-ის ეთერში 2006 წლის 5 აპრილში გავიდა. Cartoon Wars-ის ორი ნაწილიდან პირველი. ეპიზოდის სიუჟეტის მიხედვით, გრიფინები აპირებენ გამოუშვან ეპიზოდი, რომელშიც წინასწარმეტყველი მუჰამადი ხდება სიმბოლო, რომლის გამოც ამერიკელები თავიანთი სიცოცხლის გამო შიშს იწყებენ. ქერთმანის აზრით, ეპიზოდი მუსულმანებს შეურაცხყოფას მიაყენებს. სერიის ეთერში გაშვების შეკავების მიზნით იგი ჰოლივუდში მიემგზავრება. სცენარის ავტორია ტრეი პარკერი. მას და მის კოლეგა მეტ სტოუნს სურდათ თავიანთი ჩანაფიქრის განხორციელება ჯერ კიდევ მეათე სეზონის დასაწყისში უნდოდათ, თუმცა, Comedy Central-თან მუჰამედის დახატვასთან დაკავშირებით მომხდარი უთანხმოების გამო მათ ეპიზოდის პრემიერის გადადება მოუწიათ. მუშაობის დროს უთანხმოებები არ იყო მოგვარებული, რის გამოც სცენარის ორ ნაწილად გაყოფა გადაწყვიტეს, რათა მხარეებს მოსალაპარაკებლად უფრო მეტი დრო ჰქონოდათ. "Cartoon Wars Part I" ეპიზოდი South Park Studio-ზე "Cartoon Wars Part I" დაარქივებული 2014-02-28 საიტზე Wayback Machine. ეპიზოდის გიდი South Park Studio-ზე
Cartoon Wars Part II

Cartoon Wars Part II — ამერიკული ანიმაციური ტელესერიალი სამხრეთის პარკის მეათე სეზონის მეოთხე ეპიზოდი, სერია Cartoon Wars-ის მეორე და საბოლოო ნაწილი, რომელიც 2006 წლის 12 აპრილს გავიდა Comedy Central-ის ეთერში. სიუჟეტის მიხედვით, ქერთმანი ცდილობს გრიფინების ახალი სერიის ეთერში გაშვებისთვის ხელის შეშლას, რადგანაც, მისი აზრით, იქ ნაჩვენები ნახატი, რომელზეც მუჰამადია გამოსახული, მუსულმანებს შეურაცხყოფს. კაილი, თავის მხრივ, ცდილობს დაარწმუნოს FOX-ის პრეზიდენტი გრიფინების ეპიზოდის ეთერში გაშვებაში და აპელირებას სიტყვის თავისუფლებაზე ახდენს. ეპიზოდების შთამგონებელი გახდა 2005-06 წლების კარიკატურული სკანდალი, როდესაც ერთ-ერთ დანიურ გაზეთში გამოქვეყნდა კარიკატურა წინასწარმეტყველ მუჰამადზე, რამაც მუსულმანური პროტესტები და აჯანყებები გამოიწვია. უსაფრთხოების მიზნით, Comedy Central-ს სურდა ეს კარიკატურა ეპიზოდში არ გამოჩენილიყო, რაც სცენარისტების უკმაყოფილებას იწვევდა. ტელეკომპანიის სერიალის საქმეებში ჩარევაზე ნახსენები იყო თვითონ ეპიზოდშიც. "Cartoon Wars Part I" ეპიზოდი South Park Studio-ზე "Cartoon Wars Part I" დაარქივებული 2014-02-28 საიტზე Wayback Machine. ეპიზოდის გიდი South Park Studio-ზე Associated Press-ის სიუჟეტი ეპიზოდზე.
კლივლენდ ბრაუნი უმცროსი

კლივლენდ ორენთალ ბრაუნი უმცროსი — ამერიკული ანიმაციური სერიალი გრიფინების და მისი სპინ-ოფის, კლივლენდის შოუს ერთ-ერთი გმირი, კლივლენდ ბრაუნის და მისი ყოფილი ცოლის ლორეტას შვილი. გრიფინებში იგი ნაჩვენები იყო როგორც გამხდარი და ჰიპერაქტიური, თუმცა, კლივლენდის შოუში მოხდა მისი სრული ტრანსფორმაცია, სადაც იგი მსუქანი და უფრო რბილი ხასიათის ხდება. გრიფინების პერსონაჟების სია Official კლივლენდის შოუ დაარქივებული 2009-09-30 საიტზე Wayback Machine. FOX-ზე ↑ Family Guy episode "Love Thy Trophy," written by Mike Barker and Matt Weitzman, directed by Jack Dyer. Aired March 14, 2000.
ლუბის იმპერია

ლუბა — სახელმწიფოებრივი გაერთიანება. მდებარეობდა თანამედროვე კონგოს დემოკრატიული რესპუბლიკის ტერიტორიაზე, უპემბის დაბლობზე 1585-1889 წლებში. უზენაესი ხელისუფლება ხელთ ეპყრა მეფეს, რომელიც ცნობილი იყო მულოპვეს სახელით. მეფე ქვეყანას მართავდა თავისი კლანის მიხედვით, რომელსაც ეწოდებოდა ბალოპვე. ლუბის იმპერიის დასუსტება გამოიწვია შიდა არეულობებმა, მონათვაჭრობამ და მეზობელი ტომების თავდასხმებმა. Kingdoms of the Savanna: The Luba and Lunda Empires African States დაარქივებული 2007-05-24 საიტზე Wayback Machine. ForAfricanArt.com დაარქივებული 2007-09-29 საიტზე Wayback Machine.
ბელგიის კონგო

ბელგიის კონგო (ფრანგ. Congo Belge, ნიდერლ. Belgisch-Congo) — 1908-1960 წლებში ბელგიის კოლონია ცენტრალურ აფრიკაში. ყოფილი კოლონია დღეს წარმოადგენს კონგოს დემოკრატიული რესპუბლიკას. ტენტენი კონგოში Turner, Thomas (2007) The Congo Wars: Conflict, Myth and Reality, 2nd, London: Zed Books. ISBN 978-1-84277-688-9.  Vanthemsche, Guy (2012). Belgium and the Congo, 1885–1980. New York: Cambridge University Press. ISBN 978-0-521-19421-1.  ვიკისაწყობში არის გვერდი თემაზე: ბელგიის კონგო Belgian Congo ↑ http://www.ucl.ac.uk/clie/learning-resources/sac/dutch ↑ (ფრანგული) République démocratique du Congo დაარქივებული 2012-11-27 საიტზე Wayback Machine. , ლავალის უნივერსიტეტი, Canada ↑ (ნიდერლანდური ენა) Vlamingen en Afrikanen—Vlamingen in Centraal Afrika დაარქივებული 2016-07-11 საიტზე Wayback Machine. , Faculteit Sociale Wetenschappen, ლიუვენის კათოლიკური უნივერსიტეტი, Belgium ↑ Kongo-overzee: tijdschrift voor en over Belgisch-Kongo en andere overzeese gewesten, Volume 25, De Sikkel, 1959
აზერბაიჯანის დამოუკიდებლობის რეფერენდუმი (1991)

აზერბაიჯანის დამოუკიდებლობის რეფერენდუმი გაიმართა აზერბაიჯანის რესპუბლიკაში 1991 წლის 29 დეკემბერს და რომელშიც მოსახლეობის აბსოლუტურმა უმრავლესობამ მხარი დაუჭირა ქვეყნის საბჭოთა კავშირიდან გამოყოფას. დამოუკიდებლობის მოთხოვნას მხარი ამომრჩეველთა 99.5%-მა დაუჭირა. საარჩევნო უბნებზე მოსახლეობის გამოცხადებამ 95.0% შეადგინა. ↑ Nohlen, D, Grotz, F & Hartmann, C (2001) Elections in Asia: A data handbook, Volume I, p329 ISBN 0-19-924958-X ↑ Nohlen et al., p360
ლუნდის სამეფო

ლუნდა — XVI-XIX საუკუნეების სახელმწიფო თანამედროვე თანამედროვე ზამბიის, ანგოლისა და კონგოს დემოკრატიული რესპუბლიკის ტერიტორიაზე. შუა საუკუნეების სახელმწიფო აფრიკის ცენტრალურ ნაწილში, ეკვატორის სამხრეთით. 1680 წლისათვის მისი ფართობი იყო 150 ათ. კმ². XIX საუკუნის ბოლოსათვის მისი ფართობი პრაქტიკულად გაორმაგდა და მიაღწია 345 ათ. კმ² და მოსახლეობის რაოდენობამ 2 მლნ-ს მიაღწია, მოსახლეობის ძირითადი ნაწილს ლუნდას ტომი შეადგენდა. ლუნდის სამეფოს პოლიტიკური წყობა იყო აბსოლუტური მონარქია, რომლის უზენაესი მმართველი იყო მუატა-იამვო. მას ადგილობრივი ტომები უხდიდნენ მარილს, სპილენძს, ცხოველთა ტყავს, მონებს, სპილოს ძვალს და სხვა. ასევე მას თან უნდა ხლებოდნენ ლაშქრობების დროს. მუატა-იამვოსთან ერთად უმაღლესი ხელისუფლება ეკუთვნოდა ლულოკეშას, გაუთხოვარ ქალს. მუატა და ლულოკეშა იყვნენ და-ძმა. მათი მმართველებად არჩევის შემდეგ აღიარებდნენ ერთმანეთის ძალაუფლებას. ადგილებზე ხელისუფლება ხელთ ეპყრათ ტომის ბელადებსა და ადგილობრივი რელიგიის ქურუმებს. ასევე მართავდა რეგიონებს მუატა-იამვოს წარგზავნილებიც. სამეფოს დედაქალაქი იყო მუსუმბა, სადაც მუდმივად ცხოვრობდა 10 ათასამდე ადამიანი. ყოველი მუატას გარდაცვალების შემდეგ ახალი მმართველი აშენებდა ახალ რეზიდენციას. XVII საუკუნის დასაწყისიდან XIX საუკუნის დასასრულამდე ლუნდა რეგიონის უმთავრესი სახელმწიფო იყო. მისი მოკავშირე სახელმწიფო იყო ლუბა, რომლის პირველ მეფესაც ცოლად ჰყავდა ლუნდის მეფის შვილი. ყველაზე მეტად გაფართოების პერიოდში სამეფო გადაჭიმული იყო ტანგანიიკის ტბიდან ატლანტის ოკეანემდე. 1884 წლის ბერლინის კონფერენციის შედეგად ლუნდა გაიყო ორ ნაწილად: კონგოს თავისუფალი სახელმწიფო (აკონტროლებდნენ ბელგიელები) და ჩრდილოეთი როდეზია (აკონტროლებდნენ ბრიტანელები). რელიგიის თვალსაზრისით ლუნდის სამეფოს წარმომადგენლები იყვნენ ანიმისტები, რომლებიც თაყვანს სცემდნენ წინაპართა სულებს. Thornton, John (1998). Africa and Africans in the Making of the Atlantic World, 1400-1800 (Second Edition). Cambridge: Cambridge University Press, გვ. 340 Pages. ISBN 0-521-62724-9.
ლუსაკის შეთანხმება ცეცხლის შეწყვეტის შესახებ

ლუსაკის შეთანხმება ცეცხლის შეწყვეტის შესახებ დაიდო კონგოს მეორე ომის დასასრულს, რათა შეწყვეტილიყო ცეცხლი, გაეთავისუფლებინათ სამხედრო ტყვეები და ასევე სამშვიდობო ძალების დაბრუნება გაეროს ეგიდით. ანგოლის, კონგოს დემოკრატიული რესპუბლიკის, ნამიბიის, რუანდის, უგანდის, ზამბიისა და ზიმბაბვეს სახელმწიფოს მეთაურებმა შეთანხმებას ხელი მოაწერეს 1999 წლის 10 ივლისს ზამბიის დედაქალაქ ლუსაკაში. სამხრეთ აფრიკის განვითარების საზოგადოების, აფრიკის ერთობის ორგანიზაციის და გაეროს წარმომადგენლები 1999 წლის 21-27 ივნისს შეხვდნენ ლუსაკაში და შეიმუშავეს ხელშეკრულება ცეცხლის შეწყვეტის შესახებ. კონფლიქტში მონაწილე ქვეყნების თავდაცვისა და საგარეო საქმეთა მინისტრები შეთანხმების განსახილველად ერთმანეთს შეხვდნენ 29 ივნისიდან 7 ივლისამდე. ხელშეკრულების ხელმოწერაში მნიშვნელოვანი როლი ითამაშა კონგოს დემოკრატიულ რესპუბლიკაში მშვიდობის დამყარებისათვის რეგიონალური ინიციატივის წარმომადგენელმა, ზამბიის პრეზიდენტმა ფრედერიკ ჩილუბამ. მხარეები შეთანხმდნენ ცეცხლის შეწყვეტაზე ხელმოწერიდან 24 საათის განმავლობაში. აიკრძალა ნებისმიერი შემდგომი სამხედრო გადაადგილება ან იარაღის გადატანა ბრძოლის ველზე, ყველა სახელმწიფოს მოუწოდება, პატივი სცენ ადამიანის უფლებებს და მოქალაქეების დაცვას. უნდა გათავისუფლებულიყო ყველა სახელმწიფო ტყვე. წითელი ჯვრის საერთაშორისო ორგანიზაციას უფლება მისცეს ემკურნალა დაჭრილებისთვის. ხელშეკრულების მიხედვით გადაეცა თხოვნა აფრიკის ერთობის ორგანიზაციას, გაეროს სამშვიდობო ძალების ჩამოსვლამდე უზრუნველყო მშვიდობის დაცვა კონგოს დემოკრატიულ რესპუბლიკაში. 1999 წლის 15 ივლისს გაეროს გენერალურმა მდივანმა გამოაქვეყნა ანგარიში, რომლის მიხედვითაც რეკომენდებულად ჩაითვალა სადამკვირვებლო მისიის გაგზავნა კონგოს დრ-ში. 23 ივლისს აშშ-ის სახელმწიფო საბჭომ გამოაცხადა სამშვიდობო მისიის მხარდაჭერა. კონგოს განმათავისუფლებელმა მოძრაობამ ხელშეკრულებას ხელი 1 აგვისტოს მოაწერა. ხუთი დღის შემდეგ გაეროს გენერალურმა ასამბლეამ მიიღო რეზოლუცია 1258 ოფიცრების გაგზავნის შესახებ ცეცხლის შეწყვეტის შეთანხმების საფუძველზე. მოძრაობამ კონგოლეზიური დემოკრატიისათვის ხელშეკრულებას ხელი 31 აგვისტოს მოაწერა. გაეროს 1273-ე რეზოლუციის მიხედვით ჩამოყალიბდა გაეროს მისია კონგოს დემოკრატიულ რესპუბლიკაში. Заявление Председателя Совета Безопасности. Совет Безопасности ООН (26 January 2000). დაარქივებულია ორიგინალიდან — 2012-05-14. ციტირების თარიღი: 2011-05-14. Резолюция 1273, принятая Советом Безопасности на его 4060-м заседании, 5 ноября 1999 года. ციტირების თარიღი: 2011-05-14.[მკვდარი ბმული] Виктор Онучко. (11/03/2002) Совет министров Евросоюза призвал все стороны Лусакского соглашения соблюдать условия о прекращении огня. РИА "Новости". დაარქივებულია ორიგინალიდან — 2012-05-14. ციტირების თარიღი: 2011-05-14. ↑ Democratic Republic of the Congo (the) DR Congo: Lusaka Ceasefire Agreement. ReliefWeb. დაარქივებულია ორიგინალიდან — 2012-07-31. ციტირების თარიღი: 2011-05-14. ↑ 2.0 2.1 Laurent Baregu, Mwesiga; Chris Landsberg. From Cape to Congo: Southern Africa's Evolving Security Challenges. — International Peace Academy, 2003. — P. 214.
ფუჭფუჭა

ფუჭფუჭა (ლათ. Colutea) — მცენარეთა გვარი პარკოსანთა ოჯახისა. ფოთოლმცვივანი, მეტწილად უეკლო ბუჩქებია. ყვითელი ყვავილები აქვთ მტევან ყვავილედში. ნაყოფი მოგრძო გაბერილი პარკია. 25-მდე სახეობა გავრცელებულია სამხრეთ ევროპაში, ჩრდილო-დასავლეთ და აღმოსავლეთ აფრიკაში, დასავლეთ და ცენტრალურ აზიაში, საქართველოში გვხვდება მხოლოდ 2 სახეობა: Colutea orientalis და Colutea cilicica. ორივე აღმოსავლეთ საქართველოს ნახევრად უდაბნოს, ველისა და მეჩხერი ტყის სარტყელში იზრდება, მშრალ ფერდობებზე, ქსეროფილურ ბუჩქნარებში. Colutea cilicica იშვიათად დასავლეთ საქართველოშიც (აფხაზეთი) არის, დეკორატიული, თაფლოვანი და სამკურნალო მცენარეებია. ქართული საბჭოთა ენციკლოპედია, ტ. 10, თბ., 1986. — გვ. 436.
ფქვილის ღრაჭუკები

ფქვილის ღრაჭუკები — ხოჭოები შავტანიანების ოჯახისა. მარცვლეულის გადამუშავების პროდუქტების (ფქვილი, ბურღული და სხვა) საშიში მავნებელია. აქვთ მოყავისფრო-მოგრძო სხეული 11-ნაწევრიანი ულვაში. წინა და შუა ფეხების თითები 5-ნაწევრიანია, უკანა4-ნაწევრიანი. მატლს ცილინდრული ფორმა და კარგად განვითარებული ფეხები აქვს. გავრცელებულია მარცვალსაცავებში, პურის ქარხნებში, მაკარონის, საკონდიტრო ფაბრიკებში, წისქვილებში, ზოგჯერ საცხოვრებელ სახლებშიც. ზიანი მოაქვს ხოჭოსა და მატლს. პროდუქტს ეკარგება საკვები ღირებულება, განსაკუთრებით დიდი მავნებლობით გამოირჩევა ფქვილის დიდი და პატარა, ქინძისთავისებრ ულვაშა, რქიანი ღრაჭუკები და სხვა. ჭელიძე ი., ქართული საბჭოთა ენციკლოპედია, ტ. 10, თბ., 1986. — გვ. 436.
ფშატისებრნი

ფშატისებრნი (ლათ. Elaeagnaceae) — ორლებნიან მცენარეთა ოჯახი. მარადმწვანე და ფოთოლმცვივანი ხეები და ბუჩქებია. მორიგეობით ან მოპირისპირედ განლაგებული მარტივი ფოთლები აქვთ. ყვავილები ორსქესიანი ან ერთსქესიანია. მარტოული ან ფარისებრ ყვავილებად შეკრებილი. ნაყოფი კურკიანაა, ხორცოვანი, იჭმება. ოჯახი შეიცავს 3 გვარის 58-მდე სახეობას, გავრცელებულია ევროპაში, აზიასა და ჩრდილოეთ ამერიკაში. საქართველოში ბუნებრივად იზრდება ამ ოჯახის 2 გვარი — ფშატი და ქაცვი, რომელთა ნაყოფი მდიდარია ვიტამინებით. ლორია მ., ქართული საბჭოთა ენციკლოპედია, ტ. 10, თბ., 1986. — გვ. 437.
ფშაური (მრავალმნიშვნელოვანი)

ფშაური შეიძლება აღნიშნავდეს: ფშაური— ქალთა ცეკვა ფშაური — სოფელი საქართველოში ფშაური — სოფელი საქართველოში
ფშაური

ფშაური — ქალთა ცეკვა. სრულდება ვაჟთა ცეკვის ზოგიერთი მოძრაობის მიბაძვით, ზოგჯერ რთული ცერ-ილეთების გამოყენებით. მუსიკალური ზომა 3/4. ქართული საბჭოთა ენციკლოპედია, ტ. 10, თბ., 1986. — გვ. 437.
ჟაკ შირაკი

ჟაკ რენე შირაკი (ფრანგ.: Jacques René Chirac - [ʒak ʀəˈne ʃiˈʀak]) (დ. 29 ნოემბერი, 1932, პარიზი, — გ. 26 სექტემბერი, 2019) — ფრანგი პოლიტიკოსი. 1995–2007 წლებში იყო საფრანგეთის პრეზიდენტი და „ექს ოფიციო“ ანდორას კო-პრინცი. 1977–1995 წლებში პარიზის მერი, 1974-1976 და 1986-1988 წლებში საფრანგეთის პრემიერ-მინისტრი. Allport, Alan. Jacques Chirac (Infobase Publishing, 2007), short biography excerpt Knapp, Andrew. "Jacques Chirac: Surviving without Leading?." in David Bell and John Gaffney, eds. The Presidents of the French Fifth Republic (Palgrave Macmillan UK, 2013). pp 159–180. Nester, William R. "President Chirac." in Nester, De Gaulle’s Legacy (Palgrave Macmillan 2014) pp. 151–172. Wilsford, David, ed. Political leaders of contemporary Western Europe: a biographical dictionary (Greenwood, 1995) pp 63–70. Public opinion polls on Jacques Chirac Biography at the Official Website of the Office of the French President
პამპულიის თანამედროვე ანსამბლი

პამპულიის თანამედროვე ანსამბლი (პორტ. Conjunto Moderno da Pampulha) — ურბანული პროექტი ბელუ-ორიზონტში, მინას-ჟერაისში, ბრაზილია. იგი შეიქმნა წყალსაცავის — პამპულიის ტბის გარშემო და მოიცავს სამორინეს, წვეულებისთვის განკუთვნილ დარბაზს, გოლფის იახტ-კლუბს და სან-ფრანცისკეს ეკლესიას. შენობები დააპროექტა არქიტექტორმა ოსკარ ნიმეიერმა, ლანდშაფტის არქიტექტორ რობერტუ ბურლე მარქსთან და ბრაზილიელ მოდერნისტ მხატვრებთან თანამშრომლობით. 2016 წლის ივლისში, პამპულიის თანამედროვე ანსამბლს, იუნესკოს მსოფლიო მემკვიდრეობის ძეგლის სტატუსი მიენიჭა. ↑ Pampulha Modern Ensemble. UNESCO. ციტირების თარიღი: 17 July 2016. ↑ Conjunto da Pampulha ganha título de Patrimônio Mundial da Unesco (17 July 2016). ციტირების თარიღი: 25 November 2016. ↑ Conjunto da Pampulha torna-se Patrimônio da Humanidade - VEJA.com (17 July 2016). დაარქივებულია ორიგინალიდან — 18 სექტემბერი 2016. ციტირების თარიღი: 25 November 2016. ↑ Conjunto da Pampulha é declarado Patrimônio Mundial da Humanidade - 17/07/2016 - Ilustrada - Folha de S.Paulo. ციტირების თარიღი: 25 November 2016.
ფხა (მრავალმნიშვნელოვანი)

ფხა შეიძლება აღნიშნავდეს: ფხა მცენარისა (ლათ. arista) — წვრილი, ზოგჯერ ეკლისებრი ან ფრთისებრი გამონაზარდი მარცვლოვნების ყვავილის ქვედა კილის ან (ზოგჯერ) თავთუნის კილის წვერზე ან ზურგზე; თევზის წვრილი ძვალი. ქართული საბჭოთა ენციკლოპედია, ტ. 10, თბ., 1986. — გვ. 437.
ჯიდა

ჯიდა (არაბ. جدّة) — ქალაქი საუდის არაბეთში. მდებარეობს ქვეყნის დასავლეთ ნაწილში წითელი ზღვის სანაპიროზე. მოსახლეობა 3 456 259 კაცი (2010). მოსახლეობის რაოდენობით ქვეყნის მეორე ქალაქი და მისი ეკონომიკური დედაქალაქია. სახელწოდება ძალიან ახლოს დგას არაბულ სიტყვა „ბებიასთან“ და სავარაუდოდ კავშირშია ევასთან. ევას საფლავი არის ქალაქის ერთ-ერთი ღირსშესანიშნაობა. ჯიდას აქვს საზღვაო პორტი, სადაც ჰაჯის დროს მექაში და მედინაში მიმავალი მომლოცველები იყრიან თავს. 2010 წელს ქალაქის მერმა მიიღო გადაწყვეტილება მეტროპოლიტენის მშენებლობის შესახებ. ქალაქის ჩრდილოეთ ნაწილში დაგეგმილია მსოფლიოში ყველაზე დიდი ცათამბჯენის მშენებლობა. ჯიდა VII საუკუნიდან მნიშვნელოვანი პორტია არაბეთის ნახევარკუნძულზე, მას მექის კარიბჭესაც კი უწოდებდნენ. მექასთან სიახლოვემ ქალაქის აყვავება გამოიწვია და იქცა კულტურათაშორის ცენტრად თავისი გამორჩეული არქიტექტურით. ჯიდის არქიტექტურაში ტრადიციულად გამოიყენება მარჯანი, რომელიც დამახასიათებელია წითელი ზღვის მთელი სანაპიროსთვის. 2014 წელს ქალაქი ჯიდა - მექის ჭიშკარი შეიტანეს იუნესკოს მსოფლიო მემკვიდრეობის ძეგლების სიაში. Municipality of Jeddah დაარქივებული 2007-05-31 საიტზე Wayback Machine. Principality of Jeddah City of Jeddah დაარქივებული 2009-07-17 საიტზე Wayback Machine. About Jeddah დაარქივებული 2013-08-06 საიტზე Wayback Machine. ↑ http://www.arabnews.com/node/1348996/saudi-arabia — 2018. ↑ Historic Jeddah, the Gate to Makkah
ფერწერის ვენეციის სკოლა

ვენეციის სკოლა — ფერწერის ერთ-ერთი უმთავრესი სკოლა იტალიაში, ვენეციაში. ყველაზე მეტად განვითარდა XV—XVI საუკუნეებში. ფერწერის ამ სკოლისთვის დამახასიათებელია ფერწერული საწყისების სიჭარბე, ნათელი კოლორისტული გადაწყვეტილებები, ზეთით ფერწერის სახვითი შესაძლებლობების საფუძვლიანი ფლობა. ვენეციის სკოლა ისტორიული განვითარების რამდენიმე ასწლეულს მოიცავს. პირველ ეტაპებზე მთავარი როლი არქიტექტურას ეკუთვნოდა. გეოგრაფიული მდებარეობისა და როგორც დასავლეთიდან (გოთიკა), ისე აღმოსავლეთიდან (უპირველეს ყოვლისა, ბიზანტიიდან) არსებული კულტურული გავლენების სპეციფიურმა პირობებმა შექმნა უკიდურესად თავისებური კულტურული ნაერთი, რომელიც აისახათ, ეგრეთ წოდებულ, ვენეციურ გოთიკაში. ამ უკანასკნელს არ ჰქონდა მნიშვნელოვანი კონსტრუქციული ხასიათი (როგორც საფრანგეთში), იგი აქტიურად იყენებდა სტილის დეკორატიულ აღმოჩენებს. საკრალურ ნაგებობათა დეკორში ჭარბობდა ბიზანტიის იმპერიიდან — შუა საუკუნეების ხელოვნების ცნობილი ცენტრიდან — ნათხოვარი ელემენტები (ხატი, ტიხრული მინანქარი, მოზაიკა, ხალიჩა და ძვირფასი ტექსტილი). ხშირ შემთხვევაში ეს იყო ბიზანტიაში შეძენილი ან საბრძოლო ტროფეიდ გამოტანილი ხატები და იუველირული ნაკეთობები. ფერწერის ვენეციის სკოლა მყარი განვითარების 400 წელს ითვლის. XV საუკუნის პირველი ნიმუშები ჯერ კიდევ მიისწრაფოდნენ ბიზანტიური ხატწერისა და მოზაიკის სტილისკენ, თუმცა გოთიკის ელემენტები ბიზანტიურებთან შერწყმის დროს იძლეოდა თავისებურ ადგილებრივ ნიმუშებს (XV საუკუნის ხატწერის ბიზანტიელი და ვენეციელი ოსტატების, პაოლო ვენეციანოს, ალვიზე ვივარინის ნამუშევრების მთელი რიგი; უფრო ადრინდელი ნამუშევრები იაკოპო ბელინის მიერ). ჯორჯონე (147? — 1510) ლორენცო ლოტო (დაახ.1480 — დაახ.1556) ტიციანი (147 ? — 1576) სებასტიანო დელ პიომბო (1485—1547) დემონიკო კაპრიოლო (1494—1528) ტინტორეტო (1518—1594) პაოლო ვერონეზე (1528—1588) მარკო მარციალე, (Marco Marziale, მუშაობდა 1492—1507 წლებში) ბართოლომეო ვენეტო (დაახ. 1480 — 1530-ის შემდეგ) С. Дзуффи., Возрождение. XV век. Кватроченто, М.: Омега-пресс, 2008. — გვ. 180—185. 384 გვ. 3000 ეგზ., ISBN 978-5-465-01772-5. ↑ Prado Guide, p. 248. ↑ Gardner, p. 679. ↑ ფერწერის ვენეციის სკოლა. დაარქივებულია ორიგინალიდან — 2016-10-10. ციტირების თარიღი: 2016-12-04.
ანტონინა (პარანა)

ანტონინა (პორტ. Antonina) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 5 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ პარანაგუის შემადგენლობაში. 2010 წლის მონაცემებით, მოსახლეობა 18 891 ადამიანს შეადგენდა, მოსახლეობის სიმჭიდროვე 21.41 კმ²-ზე. ფართობი 882 317 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil ↑ http://antonina.pr.gov.br/
გუარაკესაბა

გუარაკესაბა (პორტ. Guaraqueçaba) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 10 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ პარანაგუის შემადგენლობაში. 2010 წლის მონაცემებით, მოსახლეობა 7 871 ადამიანს შეადგენდა, მოსახლეობის სიმჭიდროვე 3.9 კმ²-ზე. ფართობი 2 020 090 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
გუარატუბა

გუარატუბა (პორტ. Guaratuba) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 3 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ პარანაგუის შემადგენლობაში. 2010 წლის მონაცემებით, მოსახლეობა 32 095 ადამიანს შეადგენდა, მოსახლეობის სიმჭიდროვე 24.19 კმ²-ზე. ფართობი 1 326 791 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
მატინიუსი

მატინიუსი (პორტ. Matinhos) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 3 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ პარანაგუის შემადგენლობაში. 2010 წლის მონაცემებით, მოსახლეობა 29 428 ადამიანს შეადგენდა, მოსახლეობის სიმჭიდროვე 249.93 კმ²-ზე. ფართობი 117 743 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
მორეტისი

მორეტისი (პორტ. Morretes) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 8 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ პარანაგუის შემადგენლობაში. 2010 წლის მონაცემებით, მოსახლეობა 15 718 ადამიანს შეადგენდა, მოსახლეობის სიმჭიდროვე 22.96 კმ²-ზე. ფართობი 684 580 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
პონტალ-დუ-პარანა

პონტალ-დუ-პარანა (პორტ. Pontal do Paraná) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 3 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ პარანაგუის შემადგენლობაში. 2010 წლის მონაცემებით, მოსახლეობა 20 920 ადამიანს შეადგენდა, მოსახლეობის სიმჭიდროვე 104.68 კმ²-ზე. ფართობი 199 847 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
აგუდუს-დუ-სული

აგუდუს-დუ-სული (პორტ. Agudos do Sul) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 850 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ რიუ-ნეგრუს შემადგენლობაში. 2010 წლის მონაცემებით, მოსახლეობა 8 270 ადამიანს შეადგენდა, მოსახლეობის სიმჭიდროვე 43.01 კმ²-ზე. ფართობი 192 261 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
კამპუ-დუ-ტენენტი

კამპუ-დუ-ტენენტი (პორტ. Campo do Tenente) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 802 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ რიუ-ნეგრუს შემადგენლობაში. 2010 წლის მონაცემებით, მოსახლეობა 7 125 ადამიანს შეადგენდა, მოსახლეობის სიმჭიდროვე 23.4 კმ²-ზე. ფართობი 304 488 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
პიენი

პიენი (პორტ. Piên) — მუნიციპალიტეტი ბრაზილიაში, პარანის შტატში; მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ რიუ-ნეგრუს შემადგენლობაში. 2010 წლის მონაცემებით, მოსახლეობა 11 236 ადამიანს შეადგენდა, მოსახლეობის სიმჭიდროვე 44.1 კმ²-ზე. ფართობი 254 792 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
კიტანდინია

კიტანდინია (პორტ. Quitandinha) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 845 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ რიუ-ნეგრუს შემადგენლობაში. 2010 წლის მონაცემებით, მოსახლეობა 17 089 ადამიანს შეადგენდა, მოსახლეობის სიმჭიდროვე 38.23 კმ²-ზე. ფართობი 447 024 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
რიუ-ნეგრუ (პარანა)

რიუ-ნეგრუ (პორტ. Rio Negro) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 780 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ რიუ-ნეგრუს შემადგენლობაში. 2010 წლის მონაცემებით, მოსახლეობა 31 274 ადამიანს შეადგენდა, მოსახლეობის სიმჭიდროვე 51.77 კმ²-ზე. ფართობი 604 138 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ტიჟუკას-დუ-სული

ტიჟუკას-დუ-სული (პორტ. Tijucas do Sul) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 940 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ რიუ-ნეგრუს შემადგენლობაში. 2010 წლის მონაცემებით, მოსახლეობა 14 537 ადამიანს შეადგენდა, მოსახლეობის სიმჭიდროვე 21.64 კმ²-ზე. ფართობი 671 889 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil